Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
20 ต.ค. 2558

SET เคลื่อนไหวแคบ…. “ซื้อสะสม” หุ้นสื่อสาร รับเหมาฯ และท่องเที่ยว
ดัชนี SET อยู่ที่ 1,421.66 จุด +4.75 จุด +0.34% ปริมาณซื้อขาย 15,836  ลบ.
แนวรับ :          1,410          แนวต้าน :          1,430
สรุปทิศทางและแนวโน้มตลาด
SET ยังแกว่งตัวในกรอบแคบ: SET แกว่งตัวในกรอบแคบ ปริมาณการซื้อขายยังคงเบาบาง แต่เรายังคงมองเป็นโอกาสซื้อสะสมหุ้น เพื่อไปทดสอบเป้าหมายระยะสั้นที่แนว Downtrend Line บริเวณ 1,440 จุด
หุ้นใหญ่ถึงแม้กลุ่มธนาคารจะยังดีอยู่ จากงบฯ ที่ทยอยออกมาช่วยหนุน แต่ระยะถัดไปคาดจะค่อยๆเห็น Sector rotation มากขึ้น โดยหากมีความชัดเจนกรณี TOT ฟ้องร้อง กสทช. คาดกลุ่ม ICT จะกลับมา (แต่หากยังคลุมเครือ Sector rotation อาจช้ากว่าที่คาด)…สำหรับหุ้นใหญ่ยังคงแนะนำกลุ่มธนาคารอยู่ ขณะที่อาจเริ่มทยอยสะสมกลุ่ม ICT บ้างเล็กน้อยก่อน ขณะทียังเน้นธีมการลงทุนหลัก ในหุ้นที่ได้ประโยชน์มาตรการกระตุ้นฯรัฐบาล หุ้นกลุ่มท่องเที่ยวจากปัจจัยฤดูกาลอยู่
กลุ่มหุ้นที่ดูน่าสนใจและคาดว่าจะมีแนวโน้มแข็งแกร่งกว่าตลาดยังคงเป็นหุ้นที่ได้ผลบวกจากมาตรการกระตุ้นเศรษฐกิจอย่าง
1.กลุ่มท่องเที่ยวเข้าสู่ช่วง High Season “ซื้อ” AOT CENTEL MINT
2.กลุ่มรับเหมาฯและวัสดุก่อสร้าง “ซื้อ” SCC CK STEC UNIQ SEAFCO
3.กลุ่มอสังหาฯ “ซื้อ” PS ได้ประโยชน์สูงสูงจากมาตรการกระตุ้นอสังหาฯ
4.กลุ่มหุ้นที่เกี่ยวข้องกับการบริโภคในประเทศอย่าง CPALL KTC MTLS SAWAD
 
หุ้นที่น่าสนใจทางเทคนิค
JTS “ซื้อ” ราคาหุ้นมีจังหวะฟื้นตัวขึ้นผ่านแนว Downtrend Line ระยะสั้นในกรอบสามเหลี่ยม พร้อมปริมาณการซื้อขายเริ่มสูงขึ้น สอดคล้องกับเส้นค่าเฉลี่ย 7-14-21 เรียงตัวตัดกันยืนยันแนวโน้ม และ MACD ตัด 0 ขึ้น เป็นจังหวะเก็งกำไร มีแนวต้านแรกบริเวณ 1.45 บาท และถัดไปที่ 1.52 บาท
KCM “ซื้อ” ราคาหุ้นดีดตัวขึ้นทะลุแนวเส้นค่าเฉลี่ย 3 เดือนพร้อมปริมาณการซื้อขายสนับสนุนหนาแน่น เครื่องมือ DI+ ตัด ADX ขึ้น และ MACD กลับมาเป็นบวก เป็นจังหวะซื้อเก็งกำไร มีแนวต้านแรกที่ 1.30 บาท ผ่านได้เป้าหมายถัดไปที่ 1.40 บาท
MCS “ซื้อ” ราคาหุ้นมีจังหวะแกว่งยกฐานขึ้นต่อ หลังทะลุการพักตัวรูปแบบ Bullish Flag พร้อมปริมาณการซื้อขายเพิ่มสูงขึ้นอีกครั้ง เส้นค่าเฉลี่ย 7-14-21 วัน เรียงตัวตัดกันยืนยันแนวโน้มขึ้น เป็นจังหวะซื้อเก็งกำไร มีแนวต้านแรกที่จุดสูงเดิม 11.80 บาท หากผ่านได้จะมีเป้าหมายถัดไปตามกรอบขาขึ้นที่ 12.30 บาท
 
Futures แนวรับ        แนวต้าน
SET50       912           925
            908           930
Gold      19650         19800
          19500         20000
Oil        1720          1780
           1700          1820